
	גל  ספן 
	–

הצעת חוק למניעת העסקה של עברייני מין במוסדות מסוימים (תיקון - אכיפה מוגברת כנגד עברייני מין), התשע"ז-2017,  פ/4394/20, הצעת ח"כ דוד ביטן

היו"ר מיכל רוזין:

שלום לכולם, אני מתכבדת לפתוח את הדיון. ברשותכם, אנחנו מחויבים לעשות רביזיה קלה על הצעת חוק למניעת העסקה של עברייני מין במוסדות מסוימים (תיקון - אכיפה מוגברת כנגד עברייני מין), התשע"ז-2017,  פ/4394/20, של חברי הכנסת דוד ביטן, חבר הכנסת איתן כבל, חבר הכנסת מיקי רוזנטל וחברת הכנסת עליזה לביא. 

מי בעד הרביזיה? 
הצבעה

בעד – 1
נגד – אין
נמנעים – אין
הרביזיה התקבלה.

היו"ר מיכל רוזין:

הרביזיה התקבלה. 

נעמה מנחמי:

בעצם הרביזיה עוסקת במשהו די טכני. בדיון הקודם הוצבע על פיצול שני חלקי הצעת החוק לפי סעיף 79(ב) לתקנון, שעוסק בפיצול בקריאה הראשונה. אנחנו בעצם עשינו את הפיצול הגם שהוא לא ממש נדרש מאחר ויש לנו את הדיון לקראת הקריאה השנייה, שנוכל לדון במסגרתו, וגם אנחנו עשינו פיצול אם אתם זוכרים – הדיון הזה היה על חוק המעצרים, בעוד שההצעות בטרומיות היו לפי חוק מניעת העסקה של עברייני מין במקומות מסוימים, ולכן הפיצול היה על נוסח שונה מהנוסח שבטרומיות. זה לא כל כך תואם את סעיף התקנון 79(ב) ולכן אנחנו מבקשים לבטל את הרביזיה. ככל שנרצה לדון בחלק שפוצל – ניתן יהיה לעשות במסגרת ההכנה לקריאה השנייה והשלישית. לכן מוצע לבטל את הפיצול שבוצע. 

היו"ר מיכל רוזין:

מי בעד לבטל את הפיצול? 

הצבעה

בעד – 1
נגד – אין
נמנעים – אין
הפיצול אושר. 

היו"ר מיכל רוזין:

תודה, הפיצול אושר. 

נעמה מנחמי:

ועכשיו נצביע על הצעת החוק כפי שאושרה, למליאה. אני קוראת:

	תיקון סעיף 48
	1.
	בחוק סדר הדין הפלילי (סמכויות אכיפה – מעצרים), התשנ"ו–1996,  בסעיף 48(א)(10), אחרי "בעבירה," יבוא "לרבות איסור עבודה במוסד,", ובסופו יבוא "בפסקה זו, "מוסד" ו"עבודה" – כהגדרתם בחוק למניעת העסקה של עברייני מין במוסדות מסוימים, התשס"א–2001". 



היו"ר מיכל רוזין:

מי בעד הנוסח? 

הצבעה

בעד – 1
נגד – אין
נמנעים – אין
הצעת אושרה לקריאה ראשונה.

היו"ר מיכל רוזין:

הצעת החוק אושרה ועברה  למליאה לקריאה ראשונה. 

אני מודה לכם, הישיבה נעולה. 


הישיבה ננעלה בשעה 14:11.

